એ કંઈ જવાબ આપે એ અગાઉ વિભાકરે સૌરભ સામે નજર કરી. ‘સૌરભ, આવી મૂર્ખામી કરાય? અત્યારે શહેરમાં પોલીસભાઈઓની કેવી દશા છે એનો તને ખ્યાલ નથી? કોર્ટ આ લોકોના સાહેબને બોલાવીને આદેશ આપે એટલે સાહેબ એકએક પોલીસ સ્ટેશનને દોડતું કરી દે. ઉપરથી સાહેબનું પ્રેશર હોય અને આ બાજુ પબ્લિક વિફરેલી હોય એટલે ચોવીસેય કલાક ટેન્શનમાં રહેવું પડે. એવા આકરા ઉચાટમાં કોઈનું પણ મગજ ઠેકાણે ના રહે. જમનાદાસસાહેબે ઉશ્કેરાટમાં તને તમાચો માર્યો એ વખતે એમની દશા વિચારીને તારે ચાલતી પકડવાની જરૂર હતી, એમના પર હુમલો ના કરાય.’